stanford-oval/wikipedia huggingface dataset:
Ashen Empires
Hahmot > Kauppataidot (tradeskill)

Yksi pelin parhaista ja käytetyimmistä osuuksista ovat tradeskillit. Alkuvaiheessa pelaajan taso nousee nopeimmin käyttämällä tradeskillejä. Pelaajat voivat olla mestareita kaikissa tradeskilleissä, mutta yhdenkin vieminen enimmäistasolle vaatii paljon aikaa.
Hahmot > Kauppataidot (tradeskill) > Mining (Louhinta), Forging (Takominen) ja Smelting (Sulattaminen)

Louhinnalla saamista kivistä voit sulattaa harkkoja, joista voit takoa erilaisia esineitä. Tarvitset louhiaksesi hakun, sulattaaksesi kuumennetun sulatusuunin ja takoaksesi vasaran ja alasimen.
Hahmot > Kauppataidot (tradeskill) > Farming (Maanviljely)

Maanviljelyssä kaivat ensin lapiolla kuopan, johon istutat siemenet. Siemenistä kasvaa sitten pensas, jonka sadon voit käydä n. 10 minuutin kuluessa korjaamassa.
Hahmot > Kauppataidot (tradeskill) > Lumberjacking (Puunhakkuu), Milling (Sahaus) ja Carpentry (Puukäsityö)

Puuseppä hakkaa ensiksi halkoja puusta, sahaa ne sitten laudoiksi ja tekee lopuksi puisia esineitä, vaikkapa säilytysarkkuja.
Hahmot > Kauppataidot (tradeskill) > Cooking (Kokkaus)

Kokkausta on kahdentyyppistä. Voit joko paistaa lihoja uunissa, tai voit leipoa sekoittamalla kulhoon jauhoja ja vettä jne. Ruuasta saa ns. "buffeja" eli hetken aikaa kestäviä parannuksia hahmollesi.
Hahmot > Kauppataidot (tradeskill) > Alchemy (Alkemia)

Alkemiassa sinun täytyy sekoittaa erilaisia aineita saadaksesi aikaan taikajuomia (potion).
Maksut > Tokenit

Ashen Empiresissä otettiin 05.02.2007 käyttöön "Game Token" järjestelmä. Tämän uuden järjestelmän myötä peliä on mahdollista pelata ilmaiseksi vaikka maksimitasolle saakka, mutta maksavat jäsenet saavat paljon etuja. Jokaisen pelaajan nimen edessä näkyy joko kultainen, hopeinen, pronssinen tai timanttinen ikoni. Tämä kertoo kyseisen pelaajan jäsenyyden tasosta. Tunnukset, joilta loppuu kulta tai hopea jäsenyys, ja joilla ei ole timanttia, palaavat automaattisesti pronssitasolle.
Maksut > Gold (kulta)

Kultatason tunnus tarkoittaa, että jäsen on maksanut vähintään kuukauden ajan jäsenyyttä. Kultatason tunnuksia voi ostaa yhden kuukauden, kolmen kuukauden ja kuuden kuukauden erissä.
Maksut > Diamond (timantti)

Timanttitunnuksen omistaja on maksanut kuuden kuukauden ajan jäsenyyttä.
Maksut > Silver (hopea)

Hopeatason tunnuksen omistaja on maksanut alle kuukauden jäsenyyttä. Hopeatason tunnukset on jaoteltu yhden päivän, kolmen päivän ja yhden viikon eriin.
Maksut > Bronze (pronssi)

Pronssitason pelaaja ei ole maksanut tunnukselleen jäsenyyttä. Pronssitason pelaaja voi tutkia koko maailmaa mukaan lukien lisäosien alueita, mutta heillä on silti suuria rajoituksia:
Pronssi-tunnuksilla on rajoitettu sitä, kuinka paljon kokemuspisteitä (experience point) voit päivän aikana kerätä, ja mitä esineitä voit löytää ja/tai tehdä. He eivät myöskään voi vaihtaa esineitä toisten pelaajien kanssa, eivätkä mennä partyihin (useamman pelaajan muodostama ryhmä). He eivät myöskään voi vahingoittaa toisia pelaajia, jollei heitä itseään vahingoiteta ensin.
Maksut > Hinnat

Game tokeneita voi tilata viiden, kymmenen ja kahdenkymmenen viiden dollarin erissä. Yhdellä dollarilla saa 20 game tokenia. Jäsennyyshinnasto on alla:
Hopea (1 päivä) – 10 game tokenia
Hopea (3 päivää) – 25 game tokenia
Hopea (7 päivää) – 50 game tokenia
Kulta (1 kuukausi) – 160 game tokenia
Kulta (3 kuukautta) – 460 game tokenia
Kulta (6 kuukautta) – 880 game tokenia
Maksut > Muut hyödyt

Game tokeneilla voi tilata myös muutamia erikoisia pelin sisäisiä esineitä sekä peliin kuuluvat lisäosat Sands of Creation ja Talazar's Revenge sekä Tides of Fate.
Ostovalikkoon pääsee pelin sisällä kirjoittamalla /store pelin chat-ikkunaan.
Player vs. Player

Pelin Heroes-palvelimen pelaajien välinen taistelu on toteutettu seuraavasti:
Kuka tahansa pelaaja voi hyökätä toisen pelaajan kimppuun missä vain, lukuun ottamatta muutamaa safe zonea (turva-aluetta). Kun pelaaja hyökkää toisen pelaajan kimppuun, hänen maineensa laskee, riippuen vastapuolen pelaajan maineesta. (Jos vastapuoli on pahamaineinen, et menetä niin paljoa mainetta hyökätessäsi hänen kimppuun). Voitettuasi vastustajan, sinusta tulee kriminaali (rikollinen). Tämän vaiheen aikana et voi mennä kaupunkiin, koska vartijat ottavat sinut kiinni. Jos kuolet tämän vaiheen aikana, synnyt rikollisille tarkoitettuun spawn gateen (syntymispisteeseen), joka on yleensä kauempana normaaleista spawn gateista. Tietyn ajan maassa ollessaan muut pelaajat voivat varastaa ruumiistasi aarteitasi joita kannoit mukana. Varastaminen vähentää mainettasi, ja varastetuissa esineissä on haittansa. Varastuksen kohteena oleva pelaaja saa tiedotteen, että sinä olet vienyt häneltä tavaroita. Voit myös odottaa ruumiin maatumista, jolloin tavarat putoavat maahan ja saat otettua ne ilman rangaistuksia.
Lisäosat

Peliin on ilmestynyt kolme lisäosaa. Talazar's Revenge, Sands of Creation ja Tides of Fate.
Molemmissa lisäosissa peliin tuli runsaasti uutta tutkittavaa aluetta ja ominaisuuksia. Talazar's Revenge mahdollistaa hahmosi kehityksen 105 tasolle ja Sands of Creation tasolle 110. Sands of Creationissa tuli peliin myös mahdollisuus tehdä omatekoisia taloja. Tides of Fate piti maksimitason 110:ssä, mutta lisäsi peliin pelaajien itse ohjaamat laivat ja mahdollisuuden tutkia Dransikin meriä.
Dransik

Dransik on samalla pelimoottorilla pyörivä tilesetteihin perustuva versio Ashen Empiresistä. Se avattiin uudestaan vuonna 2006, oltuaan noin kaksi vuotta kiinni. Peliä voi pelata ilmaiseksi rajoitetulla pankilla. Kertamaksulla saa pankin tilan loputtomaksi. (500 game tokenia)
Dransik tunnettiin ennen nimellä Dransik Classic, mutta isometrisen Dransikin nimen vaihduttua Ashen Empiresiksi, muutettiin pelin nimi Dransikiksi.
Aiheesta muualla

Ashen Empiresin virallinen kotisivu
Dransikin virallinen kotisivu
Orc-rodun hahmo Valinor saaren aloituskaupungissa.
Asbesti

Asbestikuituja.
Krokidoliittiasbestikuituja (sininen asbesti). Mitan pituus on 1 cm.
Asbesti on useiden asultaan kuitumaisten silikaattimineraalien yhteisnimitys. Asbestia käytetään muun muassa tulenkestävänä eristeenä ja sidosaineena. Aine on terveydelle erittäin vaarallista. Pienintä terveydelle haitallista altistusta ei tunneta.
Asbestimineraaleja ovat krysotiili (valkoinen asbesti), aktinoliitti, antofylliitti, amosiitti (ruskea asbesti), krokidoliitti (sininen asbesti) ja tremoliitti.
Historia

Asbesti on ollut käytössä todistettavasti jo vähintään 4 500 vuotta sitten, jolloin Itä-Suomessa, tarkemmin Outokummussa sijaitsevan Juojärven alueen asukkaat ovat käyttäneet antofylliittiä astioidensa vahvistamiseen.
Rakennusmateriaalit

Asbestia on käytetty rakennusmateriaalina, koska sillä on hyvät palonkesto-ominaisuudet, se on hyvä lämmön- ja sähköneriste ja parantaa tilojen akustisia ominaisuuksia. Asbestia on käytetty rakentamisessa mm. putkieristeissä, ruiskutettuna eristeenä, tasoitteissa, kiinnityslaasteissa, maaleissa, liimoissa, rakennuslevyissä, ilmastointi­kanavissa, muovimatoissa, saumauslaasteissa, kaakeleissa, vinyylilaatoissa, palokatkoeristeissä, ovissa, etenkin palo-ovissa, proppausmassoissa, sekä vesikatto- ja julkisivumateriaaleissa.
Terveyshaitat

Asbesti on terveydelle erittäin vaarallista, ja se aiheuttaakin Suomessa eniten työperäisiä kuolemia. Hyväkuntoiset asbestimateriaalit eivät aiheuta ongelmia, mutta rikkoutuneet materiaalit saattavat levittää asbestipölyä ilmaan. Pöly voi kulkeutua hengittäessä keuhkoihin, ja sen on havaittu aiheuttavan keuhkosyöpää, asbestoosia, mesotelioomaa eli keuhkopussin tai vatsakalvon syöpää sekä muita keuhkopussin sairauksia.
Asbestikuidut eivät poistu elimistöstä mitään kautta sinne jouduttuaan, joten lyhytaikainenkin altistuminen voi johtaa sairastumiseen. Yleensä sairastuminen johtuu kuitenkin pitkäaikaisemmasta altistuksesta, ja sairastumisen riski kasvaa altistuksen myötä. Asbesti voi vaikuttaa terveyteen pitkään altistumisen jälkeen, ja monet sen aiheuttamat sairaudet puhkeavat vasta kymmenien vuosien päästä altistumisesta. Pienintä terveydelle haitallista altistusta ei tunneta, ja syöpäriski kasvaa altistuksen lisääntyessä. Asbestin tekee erityisen vaaralliseksi sen poistumattomuus kehosta, joten kerran kehoon joutuessaan asbestikuidut aiheuttavat jatkuvaa ärsytystä solutasolla, mikä altistaa syövälle. Tupakointi ja asbesti yhdessä moninkertaistavat keuhkosyöpäriskin jopa 50-kertaiseksi.
Vuosittain sairastuu syöpään tai muuhun asbestista aiheutuneeseen keuhkojen sairauteen yli 800 asbestille altistunutta. Sairaudet puhkeavat vasta 10–20 vuotta altistumisen jälkeen. Pitkän viiveen jälkeen syntynyt sairaus hautautuu ja perusterveydenhuollossa ei aina tunnisteta kaikkia asbestista aiheutuneita sairauksia.[lähde? ]
Asbestin käyttö Suomessa

Asbestin raaka-aineista antofylliittiä louhittiin Pohjois-Savossa sijaitsevan Tuusniemen kunnan Paakkilan kylässä, jossa toimi vuosina 1904–1975 Euroopan suurin asbestikaivos Paakkilan kaivos.[lähde? ]
Suomessa asbestia on käytetty rakentamisessa 1920–1990-luvuilla. Krokidoliitin käyttö kiellettiin vuonna 1976. Asbestin käyttö kiellettiin kokonaan vuonna 1994. Käytännössä jokainen rakennus mainitulta aikakaudelta sisältää asbestia jossain muodossa. Erityisen runsaasti asbestia löytyy vuosien 1963 ja 1979 välillä rakennetuista rakennuksista.lähde tarkemmin? Suomessa on arviolta 1,1 miljoonaa ennen vuotta 1994 rakennettua rakennusta, ja yhteensä noin 2,2 miljoonaa asuntoa, joissa on mahdollisesti käytetty asbestia.
Eniten asbestille altistuneita ammattiryhmiä ovat telakka- ja rakennusteollisuuden työntekijät. Vaikka asbestin käyttö on kielletty ja purkutyötkin sallittu ainoastaan ammattilaisille, asbestille altistuu edelleen ihmisiä, tietämättömyyden ja osin välinpitämättömyydenkin vuoksi. Yleisin tiedostamaton asbestialtistuksen aiheuttaja lienee nykyisin kylpyhuoneremontit, jossa purkuvaiheessa saattaa huoneistoon levitä merkittäviä määriä asbestipölyä. On kuitenkin huomattava, että lyhytaikainen tai satunnainen asbestialtistuminen ei lisää merkittävästi riskiä sairastua asbestisairauksiin. Uusien altistusten ja terveyshaittojen pitkän itämisajan vuoksi asbestista johtuvia sairauksia ilmenee vielä pitkään.[lähde? ]
Asbestipurkutyö

Ennen vuotta 1994 rakennetuissa rakennuksissa on tehtävä asbestikartoitus ennen rakenteisiin kohdistuvia purkutöitä. Asbestipitoisten rakenteiden purkaminen on luvanvaraista työtä ja pieniä poikkeuksia lukuun ottamatta sallittu ainoastaan hyväksytyille ammattilaisille. Asbestipöly läpäisee harrastelijan hengityssuojaimet ja suodattimet, joten asbestipölyltä on kotikonstein suojauduttava käyttämällä P3-suotimella varustettua kokomaskia. Nyrkkisääntönä voidaan kotiremontoijille erään arvion mukaan pitää sitä, että työ on turvallista vain niin kauan kuin ei rikota pintoja eikä siitä synny pölyä. Vain ennen 1920-lukua rakennetuissa taloissa ei ole rakentamisvaiheessa käytetty asbestia.lähde tarkemmin? Myöhemmissä remonteissa asbestia on kuitenkin voitu käyttää, eikä pelkästä rakennusvuodesta voi päätellä onko rakennuksessa asbestia. Asbestikartoituksen hinta riippuu luonnollisesti aina kartoitettavasta kohteesta.
Asbestilaki

Vuoden 2016 alussa astui voimaan laki, jonka mukaan asbestikartoituksesta tehtiin pakollinen kaikissa ennen vuotta 1994 rakennetuissa kiinteistöissä. Laki on tiukka koskien etenkin ammattilaisten asbestitöitä. Rakennukseen ei saa porata yhtään reikää ennen kuin asbestitarkastaja on käynyt ja on tehty asbestikartoitus. Tällä pyritään suojaamaan ammattilaisia asbestialtistuksilta. Asbestikartoitus maksaa useita satoja euroja. Hinta koostuu laboratorionäytteistä ja asbestimateriaalin purkamisen jälkeen otettavista ilmanäytteistä.
Merkittävimmät asbestin louhijamaat

Vuonna 2018 merkittävimmät asbestia tuottaneet maat olivat:
Venäjä 650 000 tonnia
Kazakstan 220 000 tonnia
Kiina 100 000 tonnia
Brasilia 100 000 tonnia
Brasilian korkein oikeus kielsi loppuvuodesta 2017 asbestin käytön, myynnin ja kaivamisen.
Muut merkittävimmät esiintymisalueet

Kypros
Pohjois-Makedonia
Oman
Swazimaa
Aiheesta muualla

Kuvia tai muita tiedostoja aiheesta Asbesti Wikimedia Commonsissa
Työsuojelupiiri, Asbesti
MOT testasi neljä asbestilaboratoriota: yksikään ei tunnistanut kaikkia näytteitä Yle, 2018
Antofylliittiasbestikuituja elektronimikroskoopilla suurennettuna.
Alueen invarianssilause

Alueen invarianssilause on metrisen avaruuden  \mathbf {} \mathbb {R} ^{n} (missä  \mathbf {} n\geq 1) topologiaan liittyvä tulos, joka sanoo, että jos avaruuden  \mathbf {} \mathbb {R} ^{n} osajoukko  \mathbf {} U on avoin ja kuvaus  \mathbf {} f:U\to \mathbb {R} ^{n} on jatkuva ja injektio, niin kuvajoukko  \mathbf {} f(U) on avaruuden  \mathbf {} \mathbb {R} ^{n} avoin osajoukko ja kuvaus  \mathbf {} f:U\to f(U) on homeomorfismi.
André Oscar Wallenberg

Uno Troili: André Oscar Wallenberg.
André Oscar Wallenberg (1816–1886) oli ruotsalainen pankkimies ja meriupseeri. Toimittuaan meriupseerina 1837–1851 Wallenberg siirtyi pankkialalle. Hän perusti 1856 pankkilaitoksen Stockholms Enskilda Bank ja oli sen johdossa kuolemaansa saakka. Hän käynnisti pankkitoimen alalla useita uudistuksia, esimerkiksi postilähetysvekselit. Wallenberg toimi myös taloudellisten uudistusten hyväksi sanomalehtikirjoituksilla ja valtiopäivämiehenä, ensin vuodesta 1853 säätyvaltiopäivillä ja sittemmin ensimmäisessä kamarissa. Hän oli 1867 Ruotsin edustajana kolmannessa Pariisin rahakonfernssissa 1867, missä hyväksyttiin hänen ehdotuksensa, että kaikki valtiot ottaisivat käytäntöön saman kultarahojen lejeerauksen.
Wallenbergin isosetä oli Jakob Wallenberg (1746–1778).
Aiheesta muualla

Kuvia tai muita tiedostoja aiheesta André Oscar Wallenberg Wikimedia Commonsissa
Betonitarha

| Betonitarha Hassan Maikal |
| --- | --- | --- |

Studioalbumin tiedot
 Julkaistu: 21. toukokuuta 2021
 Kesto: 37.31
 Levy-yhtiö: Sony Music
Listasijoitukset
  Suomen virallinen lista: 32.
Betonitarha on rap- ja r'n'b-artisti Hassan Maikalin debyyttialbumi, joka julkaistiin 21. toukokuuta 2021.
Kappaleet

Kukaan ei kuule – 1.23
Yksinäistä – 3.02 (feat. ibe)
Kasvanu varjoissa – 3.12 (feat. ANI)
Pimeet tunnit – 2.44
Oon mäYrjänä – 1.24
Aina ollu tääl – 2.09 (feat. Yeboyah)
Hullu – 2.59 (feat. Lukas Leon)
Tänään – 3.37
Aina paikal – 3.28
Tiedän kuka oon – 3.14 (feat. Yrjänä)
Myöhäst – 3.06
Betonitarha – 3.12
Selviin mistä vaan – 3.55
Arvostelut

Rumba: 7,9/10
Boreadit

Boreadit pelastavat Fineuksen harpyijoilta, punakuviokrateeri, noin 460 eaa.
Boreadit – Zetes (m.kreik. Ζήτης) ja Kalais (m.kreik. Κάλαις) – olivat kreikkalaisessa mytologiassa Boreaan ja Oreithyian, Ateenan kuninkaan Erekhtheuksen tyttären, pojat. Apollonios Rhodioksen mukaan heillä oli siivet nilkoissaan.
He olivat mukana argonauttien retkellä, jossa heillä oli tärkeä osa Fineuksen pelastamisesta harpyijoiden kynsistä. Boreadit onnistuivat ajamaan hirviöt tiehensä, mutta Iriksen, joka lupasi, etteivät harpyijat enää ahdistelisi Fineusta, pyynnöstä he eivät tappaneet niitä. Kiitoksena pelastajilleen näiden avusta Fineus neuvoi näille, miten nämä pääsisivät purjehtimaan symplegadien ohitse.
Anomiopus mourai

| Anomiopus mourai> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Eläinkunta Animalia
Pääjakso:  Niveljalkaiset Arthropoda
Alajakso:  Kuusijalkaiset Hexapoda
Luokka:  Hyönteiset Insecta
Lahko:  Kovakuoriaiset Coleoptera
Yläheimo:  Turilasmaiset Scarabaeoidea
Heimo:  Lehtisarviset Scarabaeidae
Suku:  Anomiopus
Laji:  mourai
Kaksiosainen nimi
 Anomiopus mourai  Canhedo, 2006 
  [ Muokkaa Wikidatassa ] [ ohje ]  
Anomiopus mourai on Anomiopus-sukuun ja lehtisarviset-heimoon (Scarabaeidae) kuuluva eläinlaji. Tieteellisen nimen sille antoi ensimmäisenä Canhedo vuonna 2006. Sillä ei ole alalajeja.
Kirjallisuutta

Canhedo V.L.: ​Revisao taxonomica do genero Anomiopus Westwood, 1842.  Arquivos de Zoologia 37(4):349-502, 2006.
Anatoli Melnikov

| Anatoli Melnikov |
| --- | --- |

Henkilötiedot
Koko nimi:  Anatoli Georgevitš Melnikov
Syntynyt: 9. kesäkuuta 1927 Okulovkan piiri, Novgorodin alue
Kuollut: 2. maaliskuuta 1999 (71 vuotta) Syktyvkar, Komin tasavalta
Jääpallon pelaaja
Pituus:  185 cm
Pelipaikka:  maalivahti
| Urheilijan ura> Junioriseurat |
| --- | --- | --- | --- |
: Burevestnik Moskova
Seurat
| Vuodet | Seura | O | (M) |
| 1945–1947 | Burevestnik Moskova |  |  |
| 1947–1952 | Spartak Moskova |  |  |
| 1952–1954 | Burevestnik Moskova |  |  |
| 1954–1962 | CSKA Moskova |  |  |
| 1962–1968 | Dynamo Moskova |  |  |
| Yhteensä | Yhteensä | 286 | (0) |
Maajoukkue
| 1954–1967 | Neuvostoliitto | 29 | (0) |
Valmennusura
1968–1981: Neuvostoliitto, kakkosvalmentaja

Anatoli Georgevitš Melnikov (9. kesäkuuta 1927 – 2. maaliskuuta 1999) oli venäläinen jääpallomaalivahti. Hänen kasvattajaseuransa oli Burevestnik Moskova. Myöhemmin hän edusti uransa aikana 1950-luvulla Moskovan Spartakia ja armeijan urheiluseura CSKA:ta sekä 1960-luvulla Moskovan Dynamoa. Hän lukeutui myös Neuvostoliiton jääpallomaajoukkueen tärkeimpiin pelaajiin. Maalivahtiuransa jälkeen hän toimi maajoukkueen valmennustehtävissä aina 1990-luvulle asti.
Anatoli Melnikov nousi Neuvostoliiton maajoukkueen maalivahdiksi vuonna 1954. Urallaan hän saavutti:
5 jääpallon maailmanmestaruutta vuosina 1957, 1961, 1963, 1965 ja 1967,
6 Neuvostoliiton jääpallomestaruutta vuosina (1955, 1957, 1963, 1964, 1965 ja 1967),
6 Neuvostoliiton jääpallomestaruushopeaa vuosina 1956, 1958, 1960, 1962, 1966, 1968,
5 Neuvostoliiton jääpallomestaruuspronssia vuosina 1950, 1951, 1954, 1959 ja 1961.
Melnikov valittiin MM-kisojen parhaaksi maalivahdiksi neljä kertaa eli vuosina 1957, 1961, 1963 ja 1967.
Välittömästi aktiiviuransa jälkeen vuodesta 1968 vuoteen 1988 Anatoli Melnikov toimi jääpalloilussa kouluttajana ja valmentajana. Hän toimi vuosina 1968–1981 kakkosvalmentajana Neuvostoliiton maajoukkueessa.
Bloons

| Bloons |
| --- | --- |
Kehittäjä:  Ninja Kiwi
Alusta:  verkkoselain
Aiheesta muualla
MobyGames
Lisää peliartikkeleitaVideopelien teemasivulla
Bloons on Ninja Kiwin kehittämä pelisarja. Alkuperäisessä Bloonsissa pitää ampua ilmapalloja tikalla. Pelissä pelataan apinalla, joka seisoo jalustalla ja ampuu tikkoja.
Alkuperäistä versiota suositumpi on tornipuolustuspelien sarja Bloons Tower Defense. Tornipuolustuksessa on tarkoitus sijoittaa kentälle erilaisia torneja, jotka tuhoavat kentän läpi kulkevalla radalla liikkuvia palloja. Jos pallo pääsee radan loppuun, menettää elämiä. Kun elämiä on menettänyt tarpeeksi, tai vastaavasti selvittänyt tarpeeksi kierroksia, peli loppuu.
Luettelo Bloons–peleistä

Bloons
More Bloons
Even More Bloons
Bloons Insanity
Bloons Junior
Bloons 2
Bloons 2 Christmas
Bloons 2 Spring Fling
Bloons Player Pack (1-5)
Bloons 3
Anatoli Masljonkin

| Mitalit> Maa:   Neuvostoliitto.Miesten jalkapallo. Olympialaiset  | Mitalit> Maa:   Neuvostoliitto.Miesten jalkapallo. Olympialaiset  | Mitalit> Maa:   Neuvostoliitto.Miesten jalkapallo. Olympialaiset  | Maa:   Neuvostoliitto> Miesten jalkapallo. |
| --- | --- | --- | --- |
|  Kultaa | Melbourne 1956 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Ranska 1960 |  |  |
Anatoli Jevstignejevitš Masljonkin (ven. Анатолий Евстигнеевич Маслёнкин, 29. kesäkuuta 1930 Moskova, Venäjän SFNT – 16. toukokuuta 1988 Moskova, Venäjän SFNT) oli Neuvostoliittoa edustanut jalkapalloilija, olympiavoittaja ja Euroopan mestari.
Masljonkin kuului Neuvostoliiton miesten maajoukkueen kokoonpanoon Melbournen kesäolympialaisissa 1956 ja Ranskan EM-kilpailuissa 1960, joissa kummassakin Neuvostoliitto voitti mestaruuden. Masljonkin edusti Neuvostoliittoa myös Ruotsin MM-kilpailuissa 1958 ja Chilen MM-kilpailuissa 1962. Seuratasolla hän juhli Neuvostoliiton mestaruutta ja cup-mestaruutta.
Angeles

| Angeles |
| --- | --- |

 Angelesin sijainti Pampangan maakunnassa
 Angeles
 Koordinaatit: 15°09′0″N, 120°35′0″E 
Valtio:  Filippiinit
Alue:  Keski-Luzon
Maakunta:  Pampanga
Pinta-ala:  
 – Kokonaispinta-ala:  60,27 km²
Korkeus:  90 m
Väkiluku (2015):  411 634
 
 www.angelescity.gov.ph 
Infobox OKVirheellinen NIMI-arvo: 
Angeles City (tagalogiksi Lungsod ng Angeles) on kaupunki Filippiineillä, Pampangan provinssissa, Keski-Luzonissa. Kaupungin asukasluku on 411 634 (2015).
Kaupungin luoteisreunalla alueella, jossa aiemmin toimi Yhdysvaltain ilmavoimien tukikohta, sijaitsee Clark Special Economic Zone. Kaupungin lentokenttä on nimeltään Diosdado Macapagal International Airport. Kaupungissa sijaitsi ennen Yhdysvaltojen suurin Pohjois-Amerikan ulkopuolella sijainnut sotilastukikohta, mikä on vaikuttanut merkittävästi kaupungin kehittymiseen. Tukikohta lakkautettiin vuonna 1991 tapahtuneen Pinatubo-tulivuoren purkautumisen jälkeen.
Kaupungissa on runsaasti liiketoimintamahdollisuuksia ja sitä kutsutaankin Keski-Luzonin viihdepääkaupungiksi.
Historia

Vuonna 1796 San Fernandon pormestari Don Ángel Pantaleón de Miranda perusti siirtokunnan nimellä Culiat. Nimi viittaa alueella runsaana kasvaneisiin samannimisiin köynnöskasveihin. Noin 30 kilometrin päässä Pampagnan pääkaupungista, Ciulat pysyi  San Fernandon osana seuraavien 33 vuoden ajan. Siirtokunnasta tuli itsenäinen kaupunki vuonna 1829, jolloin sille annettiin nimeksi Ángeles Los Custodios de los Ángelesin mukaan. 8. joulukuuta 1829 kaupunki sai virallisen perustamiskirjan ja tuolloin kaupungissa asui 661 henkilöä 151 talossa ja sen pinta-ala oli 38,65 km².
Vuonna 1899 Angelesista tuli Filippiinien hallituksen istuntokaupunki kenraali Emilio Aguinaldon alaisuudessa ja myös Filippiinien itsenäisyyttä juhlittiin ensimmäisen kerran Angelesissa. Kaupunki säilyi melko pienenä toisen maailmansodan loppuun saakka, mutta tämän jälkeen kaupunki alkoi kasvaa räjähdysmäisesti.
Filippiinien itsenäistyttyä Yhdysvalloista vuonna 1946 päättivät monet amerikkalaiset jäädä pysyvästi Angelesiin. Angelesissa toimi vuoteen 1991 saakka Yhdysvaltain ilmavoimien tukikohta ja kaupungissa oli 1990-luvun alkuun saakka merkittävä amerikkalaisyhteisö. Amerikkalaisajalla vuosina 1898–1946 Filippiineillä syntyi yli 800 000 yhdysvaltalaista ja merkittävä osa heistä asui Angelesissa. Tukikohdan mukana kaupungissa oli kuitenkin myös merkittävästi prostituutiota.
Vuonna 1991 Angelesin lähistöllä sijaitseva tulivuori Pinatubo purkautui ja 60 000 asukasta evakuoitiin. Tukikohdan 18 000 työntekijää ja heidän perheenjäsentään kuljetettiin Subic Bayn laivastotukikohtaan Zambalesiin. Tukikohdan vuokrasopimus oli päättymässä, eikä sitä enää uusittu vaan Yhdysvallat luovutti vahingoittuneen tukikohdan Filippiinien hallitukselle 26. marraskuuta 1991.
Vuonna 1993 aloitettiin tukikohdan puhdistustyöt ja alue muutettiin erityistalousalueeksi. Vuonna 2001 tukikohdan lentokenttä Clark International Airport nimettiin uudelleen presidentti Gloria Arroyon isän mukaan nimelle Diosdado Macapagal International Airport.
Tunnettuja angeleslaisia

Lea Salonga – Tony-palkinnon voittanut näyttelijä ja laulaja, joka tunnetaan erityisesti roolistaan musikaalissa Miss Saigon. Hän vietti kuusi ensimmäistä vuottaan Angelesissa.
Cris Judd – yhdysvaltalainen näyttelijä ja koreografi, joka on työskennellyt mm. Michael Jacksonin ja Usherin kanssa. Parhaiten hänet tunnetaan epäonnistuneesta avioliitostaan Jennifer Lopezin kanssa.
Aiheesta muualla

Kuvia tai muita tiedostoja aiheesta Angeles Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Angeles City
Käännös suomeksi